钦定古今图书集成/明伦汇编/氏族典/第085卷 > 胡富
## 钦定古今图书集成/明伦汇编/氏族典/第085卷 > 胡富

按《明外史潘蕃传》：“胡富，字永年，绩溪人。成化十四年
进士。授南京大理评事。弘治初，历福建佥事，以忧去。
起补山东，迁广东副使。符南蛇围儋州，富讨平之。历
陕西布政使。正德初，入为顺天府尹，累迁南京户部
右侍郎。刘瑾勒富致仕。瑾败，起故官。七年，拜本部尚
书。上十馀事，率权贵所不便，格不行，遂引年归。嘉靖”
元年赠太子少保，谥《康惠》。